Man in hof vir Bredasdorp-verkragting | Maroela Media
ŉ Man verskyn vandag in die landdroshof op Bredasdorp ná die verkragting, verminking en moord op Anene Booysen verlede week.
Die 17-jarige is die oggend van 2 Februarie op ŉ konstruksieterrein gevind. Sy is dieselfde nag in die hospitaal oorlede, nadat sy glo een van haar aanvallers uitgeken het. Booysen is Saterdag begrawe en honderde mense het die begrafnis in Bredasdorp in die Wes-Kaap bygewoon.
Drie mans is intussen vir Booysen se verkragting en moord in hegtenis geneem. Die ander twee beskuldigdes verskyn môre in die hof.
Die nuus oor voorval is uit alle oorde met skok ontvang en wyd veroordeel, veral deur vroue-organisasies. Die SABC het Sondag berig Helen Zille, leier van die DA, en Lindiwe Mazibuko, die DA se parlementêre leier, sal Maandag aan ŉ “stop verkragting”-protesaksie buite die parlement deelneem.
raquel varanda · 6 jaar gelede
ek wil net he dat die dood sraf moet in kom haleluja!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!
lizel skippers · 6 jaar gelede
watter mens slaap so as hy sulke wreed aardige dade gedoen het nee hel! dis ontmoonlik.die dood sraf moet in kom hy moet here help net asseblief ons mens